stanford-oval/wikipedia huggingface dataset:
סאו גונסלו
דמוגרפיה

| שנה | אוכלוסייה |
| --- | --- |
1991: 779,832
1996: 831,467
2000: 891,119
2007: 960,631
2010: 999,728
2012: 1,016,128
2018: 1,077,687
2020: 1,091,737
על פי מפקד האוכלוסין שנערך ב-2012, 96.5% מהעיר הם ברזילאים, 2% מפרגוואי, 1% מבוליביה ו0.5% הם סינים. על פי המפקד, אחוז העוני בעיר יורד במהירות: בשנת 2020 עמד אחוז העוני בעיר על 31.5% לעומת 81% בשנת 1990. העיר ממוקמת במקום ה-117 מתוך 246 הערים במדינת גויאס מבחינת תמותת תינוקות, ובמקום ה-2,893 מתוך 5,570 הערים בברזיל.
בריאות

בעיר יש 8 בתי חולים. נכון לשנת 2017, אחוז תמותת התינוקות בעיר עומד על 1.27%. העיר ממוקמת במקום ה-39 מתוך 92 הערים במדינת ריו דה ז'ניירו מבחינת תמותת תינוקות ובמקום ה-2,429 מתוך 5570 הערים בברזיל.
הערות שוליים

1 2 3  מידע על העיר, באתר cidades.ibge.gov.br
↑  היסטוריה של העיר, באתר האתר הרשמי של סאו גונסלו
↑  כלכלה של העיר, באתר האתר הרשמי של סאו גונסלו
↑  הסמל וההמנון של העיר, באתר האתר הרשמי של סאו גונסלו
| --- | --- |
בקרת זהויות :  NLI: 987007567672405171  LCCN: n91023920  MusicBrainz: 0a84bcc1-37cd-43aa-a448-749accda4712  VIAF: 139690345   WorldCat (עם VIAF): 139690345
סמל קמבודיה

| --- | --- |

 פרטים
 המחזיק בסמל:  קמבודיה 
 תאריך אימוץ:  1953 
 
סמל קמבודיה או השלט המלכותי של קמבודיה הוא סמל המלוכה הקמבודית. הסמל, שחזר להיות בשימוש עם כינונה מחדש של המלוכה הקמבודית בשנת 1993, מופיע על גבי הנס המלכותי של מלך קמבודיה, נורודום סיהאמוני.
בסמל מופיעות שתי חיות מיתיות: מצד שמאל, גאג'אסימהה, שהיא אריה עם חדק של פיל, ומצד ימין, סינגהה, שהיא אריה. כל אחת מהחיות מחזיקה בחופה מחומשת וביניהן מופיע כתר שקרן אור בוקעת מקצהו העליון. מתחת לכתר ישנם שני גביעים אחד על גבי השני ועליהם מונחת חרב קדושה בצורה אופקית ומעליה גרסה קמרית של האום. בצדי הגביעים מופיעים שני ענפי דפנה. במרכז חלק התחתון של הסמל כתובות שלוש מילים בקמרית. לפי גרסה אחת, המילים הכתובות הן: "מלך ממלכת קמבודיה".
ראו גם

דגל קמבודיה
המנון קמבודיה
סמל קירגיזסטן

| --- | --- |

 פרטים
 המחזיק בסמל:  קירגיזסטן 
 תאריך אימוץ:  14 בינואר 1994 
 
סמל קירגיזסטן אומץ על ידי המדינה בעקבות התנתקותה מברית המועצות שהתפרקה ב-2 ביוני 1992.
לסמל יש צורה מעגלית ורובו כחול. מצד ימין ושמאל של הסמל, מוצגת חיטה. בחלקו העליון, מופיע שמה של המדינה בקירגיזית Кыргыз Республикасы.
במרכז הסמל, נמצאים הרי ההימלאיה, ומתחתיהם פרושים שדות. מאחורי נוף ההרים, זורחת שמש. מתחת לכל התמונה מופיע בז לבן הפורש את כנפיו, הדבר גורם לתמונה להיראות כאילו היא עומדת על כתפיו של הבז.
ראו גם

דגל קירגיזסטן
המנון קירגיזסטן
סמל קיריבטי

| --- | --- |

 פרטים
 המחזיק בסמל:  קיריבטי 
 תאריך אימוץ:  1979 
 התקנים
 מוטו:  TE MAURI TE RAOJ AO TE TAMBOMA
 
סמל קיריבטי הוא סמלה של קיריבטי או קיריבס - מדינת איים באוקיינוס השקט, משני עברי קו המשווה, הכוללת את איי גילברט, ליין, פניקס ובנבה. בדומה לדגל קיריבטי מציג הסמל ציפור פריגטה צהובה מעל שמש זורחת על רקע אדום. בתחתית הסמל מצוירים גלים כחולים ולבנים המסמלים את האוקיינוס השקט. שלושת הפסים הלבנים מסמלים גם את שלוש קבוצות האיים המרכיבות את קיריבטי (איי גילברט, איי פניקס ואיי ליין). 17 קרני השמש מסמלות את 16 איי גילברט ואת האי באנאבה.
בתחתית הסמל, על קלף, רשום מוטו המדינה: 'TE MAURI TE RAOJ AO TE TAMBOMA' (בריאות, שלום ושפע).
הסמל הוצע לראשונה ב-1 במאי 1937 כדי לסמל את איי גילברט ואליס, שהיו באותה עת בשליטת הממלכה המאוחדת. בשנת 1979 הפך הסמל לסמלה הרשמי של קיריבטי ונוסף לו מוטו המדינה.
ראו גם

דגל קיריבטי
המנון קיריבטי
| סמלי מדינות אוקיאניה |
| --- | --- | --- |
| מדינות | אוסטרליה • איי מרשל • איי שלמה • אינדונזיה • ונואטו • טובאלו • טונגה • מיקרונזיה • נאורו •  ניו זילנד (איי קוק • ניואה) • סמואה • פיג'י • פלאו • פפואה גינאה החדשה • קיריבטי |  |
| שטחים תלויים | אי הפסחא • אי חג המולד • איי מריאנה הצפוניים • איי קוקוס • בוגנוויל • גואם • הוואי • טוקלאו • ואליס ופוטונה • נורפוק • סמואה האמריקאית • פולינזיה הצרפתית • פיטקרן • קלדוניה החדשה |  |
אירופה • אפריקה • אסיה • אוקיאניה • אמריקה הצפונית • אמריקה הדרומית
סביון איינשטיין

| --- | --- |

 לידה:  27 באפריל 1982 (בת 42) ירושלים
 מדינה:  ישראל 
 מקום לימודים:  התיכון ליד האוניברסיטה, הבצפר 
 שפות היצירה:  עברית 
 מספר צאצאים:  2 
 
סביון איינשטיין (נולדה ב-27 באפריל 1982) היא תסריטאית, מפיקה ופרסומאית. בתו של שדר הספורט מאיר איינשטיין.
ביוגרפיה

איינשטיין נולדה בירושלים למאיר ואוליביה איינשטיין. את לימודי התיכון השלימה בתיכון ליד האוניברסיטה ובשנת 2003, סיימה בהצטיינות קורס הפקה ראשון במכללת "הבצפר" בתל אביב.
את דרכה המקצועית החלה כמפיקת פרסומות לטלוויזיה, תחילה ב"קדישזון הפקות" כמפיקה בפועל ומאוחר יותר כמפיקה ראשית ב"גוסטבו הפקות". איינשטיין הפיקה למעלה מ-100 קמפיינים, בין היתר עבור חברת קוקה-קולה, תאגיד יוניליבר, פרוקטר וגמבל, חברת ויזה, סוכנות יונדאי ועוד.
בין הפרסומות אותן הפיקה איינשטיין: סדרת הפרסומות של פוקס עם בר רפאלי ונועם טור, סדרת הפרסומות של עוף טוב עם דרור קרן, והפרסומת של הבנק הבינלאומי הראשון עם אסי כהן "פופקורן", עבורה זכו בקקטוס הזהב ופרסי אפי. בין השנים 2012–2013 שימשה איינשטיין כמבקרת סרטים באתר "סרט", שם ביקרה את הסרטים: "בכל מחיר", "ייסמין הכחולה", "הואלס האחרון" ו"הורג אותם ברכות".
בשנת 2007 התמחתה איינשטיין בחברת ההפקות של התסריטאי סטיבן זאיליאן כקוראת תסריטים. בשנת 2014, עברה איינשטיין להתגורר בלוס אנג'לס. באותה שנה תסריט שכתבה איינשטיין זכה בפרס ג'ופלין בתחרות התסריטים BlueCat והיא נבחרה להשתלם בסדנת כתיבה של "The Black List" בהדרכתם של התסריטאים מקס בורנשטיין וג'סיקה בנדינגר. בשנת 2017 נבחרה על ידי Tracking Board לאחת התסריטאיות המבטיחות בהוליווד.
בשנת 2016, תסריט לקומדיה רומנטית שכתבה איינשטיין הגיע לשלב חצי הגמר בתחרות התסריטאות של פרסי האוסקר - "The Nicholl Fellowship" וזכה במקום שני בתחרות התסריטים של CineStory בשנת 2018 נמכרו זכויות התסריט לסרטי סוני אותו מפיקים אליזבט בנקס ומקס הנדלמן.
משנת 2017, חברה איינשטיין בארגון Women In Film ובשנת 2018 התקבלה לאיגוד התסריטאים האמריקאי WGA.
בשנת 2019, התבקשה לשכתב את הקומדיה הרומנטית "בחצות" עבור נטפליקס וכתבה סדרה מוזיקלית עבור שירות הסטרימינג קוויבי יחד עם אורן זגמן. ב-2020, חברת ההפקה Media infornamt לקחה את הזכויות לתסריט קומי חדש שאיינשטיין כתבה, Staying Home, והוא יופק על ידי ג'ודי קיירו ומייקל סימפסון.
איינשטיין מתגוררת בלוס אנג'לס עם בעלה איתי אגמון ושני ילדיהם.
תסריטיה

2014 – The Longest Birthday (סרט)
2016 – Superfecundation (סרט)
2019 – Marriage Material (סדרה, יחד עם אורן זגמן)
2020 – Staying Home (סרט)
פרסים > פרסומות

| שנה | פירוט |
| --- | --- |
2006: פרסומת של חברת קוקה-קולה עבור מותג ספרייט "באולינג" (גלר נסיס) – זכתה ב- קקטוס זהב בקטגוריית המשקאות
2006: פרסומת עבור עוף טוב עם דרור קרן "פסטרמה" (גלר נסיס) – זכתה בקקטוס כסף בקטגוריית המזון
2009: פרסומת עבור הבנק הבינלאומי הראשון עם אסי כהן "פופקורן" (גליקמן שמיר סנסונוב) – זכתה בקקטוס ארד בקטגוריית פיננסים
2010: פרסומת עבור YES שירותי לווין "קאן" (מקאן אריקסון) – זכתה בקקטוס ארד בקטגוריית תקשורת
2011: פרסומת עבור פוקס Forever Young עם בר רפאלי ונועם טור (זרמון גולדמן) – זכתה בקקטוס ארד בקטגוריית אופנה
2011: קמפיין טלוויזיה למחלבות גד, פרסומות "החתונה" ו"הסדרה האיטלקית" (ראובני פרידן) – זכה באפי פלטינום
פרסים > תסריטים

| שנה | פירוט |
| --- | --- |
2014: פרס Joplin Award בתחרות התסריטים BlueCat על התסריט The Longest Birthday
2014: נבחרה להשתלם בסדנת כתיבה של The Black List בלאס וגאס עם התסריט The Longest Birthday
2016: מקום שני בתחרות התסריטים CineStory על התסריט Superfecundation
2016: חצי גמר בתחרות התסריטים The Nicholl Fellowship של פרסי האוסקר עם התסריט Superfecundation
הערות שוליים

↑  Constance Wu in Talks to Star in Romantic Comedy for Screen Gems, באתר hollywoodreporter
↑  עמית קרקו, ‏אלמנתו של מאיר איינשטיין ז"ל: היית המלך שלי, באתר ONE‏, 26 במרץ 2017
↑  סביון איינשטיין - צוות אתר סרט, באתר סרט
↑  ביקורות מאת סביון איינשטיין, באתר edb
1 2  2014 Joplin Award Winner Savion Einstein, באתר bluecatscreenplay
↑  Black List Names Six Fellows To Screenwriters Lab, באתר deadline
↑  THE YOUNG AND HUNGRY LIST 2017 – THE TOP 100 WRITERS ON THE VERGE!, באתר tracking-board
↑  Screen Gems Nabs ‘Superfecundation’ Script From Savion Einstein, באתר deadline
↑  אבנר שביט‏, אולפני סוני רכשו את הזכויות על תסריט של הישראלית סביון איינשטיין, באתר וואלה, 21 ביולי 2018
↑  Sony buys film script from Israeli, באתר jpost
↑  דפנה ארד, סביון איינשטיין: "מגיל אפס אני יודעת שאני רוצה לכתוב בהוליווד", באתר Xnet‏, 12 באוגוסט 2018
סמור אפריקאי

| סמור אפריקאי |
| --- | --- |

מצב שימור
 conservation status: least concern ללא חשש (LC)‏
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: יונקים
סדרה:: טורפים
תת־סדרה:: דמויי כלב
משפחה:: סמוריים
סוג:: Poecilogale
מין:: סמור אפריקאי
שם מדעי
 Poecilogale albinucha ‏גריי, 1864
תחום תפוצה


סמור אפריקאי (שם מדעי: Poecilogale albinucha) הוא מין יחיד בסוגו במשפחת הסמוריים.  חי באפריקה ומזכיר בצבעו מעט בואש, אך קטן ממנו בהרבה וריחו חלש בהרבה.
מאפיינים

הסמור האפריקאי הוא אחד הטורפים הקטנים ביותר באפריקה. אורכו של פרט בוגר 27–32 סנטימטר. משקלם הממוצע של הזכרים הוא 339 גרם ושל הנקבות 251 גרם. גופו של הסמור שחור עם ארבעה פסים גדולים לבנים-חיוורים לאורך הגוף עד לראש. הזנב לבן וגם חלקו העליון של הראש. הראש קטן יחסית ואוזניים לא בולטות. יש לסמור בלוטות ריח הפולטות נוזל בעל ריח חריף כשהסמור מרגיש מאוים.
סמורים אלה נפוצים ברחבי אפריקה שמדרום לסהרה במגוון בתי גידול ומדינות. הם נמצאים מהרפובליקה הדמוקרטית של קונגו עד קניה בצפון ועד לדרום אפריקה בדרום. הם חיים בעיקר בסוואנות אבל גם ביערות ואפילו באזורים הרריים נמוכים.
הסמורים הם ציידים ליליים נמרצים ואוכלי בשר של יונקים קטנים, זוחלים וציפורים ובעיקר מכרסמים קטנים. הם נושכים את טרפם בצוואר בעזרת ניביהם הארוכים וכך הורגים אותו. לעיתים הם לוקחים את טרפם למאורה שלהם.
הם חיים לבד או במשפחה, במאורה שחפרו בעצמם או שמצאו. הזכרים טריטוריאליים מאוד וכאשר ייתקלו אחד בשני יתחילו מריבה אגרסיבית וקולנית ביותר.
הערות שוליים

↑  סמור אפריקאי באתר הרשימה האדומה של IUCN
| סמוריים |
| --- | --- | --- |
| סמורים | סמורים |  |
| סמור | הרמין • חמוס השלגים • חמוס מבאיש • חמוס סיבירי • סמור האמזונאס • סמור הררי • חמוס ערבות • סמור קולומביאני • סמור ארך-זנב • סמור יפני • סמור צהוב-בטן • חורפן אירופאי • סמור הרים אינדונזי • חמוס שחור-רגל • סמור מלאי • סמור מפוספס-גב • סמור מצרי |      |
| חורפן (סוג ומין יחיד) | חורפן אמריקאי |      |
| סמור פטגוני (סוג ומין יחיד) | סמור פטגוני |      |
| גריזונים | גריזונים |      |
| גריזון | גריזון גדול • גריזון קטן |      |
| סמור משויש (סוג ומין יחיד) | סמור משויש |      |
| חמוס מפוספס | חמוס מפוספס סהרי • בואש אפריקני |      |
| סמור אפריקאי (סוג ומין יחיד) | סמור אפריקאי |      |
| דלקים | דלקים |      |
| דלק | דלק הסלעים • דלק אמריקאי • דלק צהוב-גרון • דלק נילגירי • דלק אירופי • דלק יפני • דלק דייג • דלק סיבירי |      |
| גרגרן (סוג ומין יחיד) | גרגרן |      |
| טאירה (סוג ומין יחיד) | טאירה |      |
| גיריות | גיריות |      |
| גירית | גירית מצויה • גירית קוואקזית • גירית אסייתית • גירית יפנית |  |
| גירית דובית (סוג ומין יחיד) | גירית דובית |  |
| גירית סמורית | גירית סמורית בורנאית • גירית סמורית סינית • גירית סמורית ג'אווה • גירית סמורית בורמזית • גירית סמורית וייטנאמית |  |
| גיריות דבש | גיריות דבש |  |
| גירית דבש (סוג ומין יחיד) | גירית הדבש |  |
| גיריות אמריקאיות | גיריות אמריקאיות |  |
| גירית אמריקאית (סוג ומין יחיד) | גירית אמריקאית |  |
| לוטרות | לוטרות |  |
נקודת עצירה

בפיתוח תוכנה, נקודת עצירה (באנגלית: Breakpoint; לפי האקדמיה ללשון העברית: מִפְסָק) היא עצירה מכוונת או נקודת השהייה בתוכנית מחשב, לצורכי ניפוי שגיאות.  
באופן כללי יותר, נקודת עצירה היא אמצעי להשגת מידע על התוכנה בזמן ריצתה. בזמן העצירה, המתכנת בוחן את הרכיבים השונים של סביבת ההרצה (למשל, זיכרון, משתנים וכדומה) כדי לגלות האם התוכנה מתפקדת כמצופה. למעשה, נקודת עצירה מכילה תנאי אחד או יותר שקובעים מתי ריצת התוכנה צריכה להיעצר.
תנאים לנקודת עצירה

צורת נקודת העצירה הנפוצה ביותר היא כאשר ריצת התוכנה נעצרת בדיוק לפני שפקודה מסוימת מבוצעת. צורה זו נקראת בדרך כלל instruction breakpoint.
אפשר להשתמש בתנאי עצירה מסוגים אחרים, למשל קריאה מזיכרון, כתיבה מזיכרון, או שינוי של אזור מסוים בזיכרון. צורה זו נקראת בדרך כלל conditional breakpoint, data breakpoint או watchpoint.
נקודות עצירה יכולות לעצור ריצת תוכנית בזמן רצוי, על ידי לחיצה על מקש מסוים.
כלי בדיקה

כאשר התוכנה נעצרת בנקודת עצירה, משתמשים במגוון כלים כדי לחקור את מצב התוכנית או לשנות אותה. מצב המחסנית של כל תהליכון יכול לשמש כדי לראות את שרשרת הפונקציות שהובילו להוראה שבה נעצרה התוכנית. רשימת watches מאפשרת לצפות בערכים של משתנים וביטויים. קיימים גם כלים שמאפשרים להציג תוכן של אוגרים ומידע נוסף.
יישומים > חומרה

מעבדים רבים כוללים תמיכה חומרתית לנקודות עצירה (בדרך כלל מסוג instruction breakpoint ו data breakpoint). לדוגמה, סט ההוראות בארכיטקטורת x86 מספקת תמיכה חומרתית לנקודות עצירה באמצעות אוגרי דיבג x86 שלה. חומרה כזו עלולה להיות מוגבלת, לדוגמה לא לאפשר נקודות עצירה שנמצאות בענף מושהה של התוכנית. צורה זו של הגבלה נקבעת על ידי המיקרו ארכיטקטורה של המעבד ומשתנה בין מעבדים.
יישומים > תוכנה

כאשר החומרה לא תומכת בנקודת עצירה, מנפי שגיאות (Debuggers) צריכים לממש נקודות עצירה בתוכנה. זה קל יחסית עבור instruction breakpoints על ידי החלפת ההוראה במקום נקודת העצירה ב:
הוראה שקוראת למנפה שגיאות ישירות (קריאת מערכת) או
הוראה לא חוקית שגורמת לפסיקה מכוונת שמטופלת על ידי מנפה השגיאות.
לחלופין,
סימולטור יכול לממש נקודות עצירה מותנות או לא מותנות, פשוט על ידי הכנסת התנאי המתאים בתוך הריצה הרגילה שלו. זה כמובן מאפשר נקודות עצירה ללא התערבות בזמן הריצה (למשל בתכנות שמאפשרות קריאה בלבד).
מנפי שגיאות מסוימים מאפשרים שינוי משתנים בזיכרון לפני שממשיכים את ריצת התוכנית, מה שמאפשר בדיקות של אופציות שונות בזמן ריצה. אפשרות נוספת היא דילוג מעל הוראה מסוימת. במקרים רבים זו האפשרות היחידה המעשית לבדיקת התוכנית.
מימוש נקודות עצירה בתוכנה עשוי להפחית במידה ניכרת את ביצועי התכנה כיון שלצורך המימוש משתמשים במשאבים נוספים של המעבד. למרות זאת, זה מקובל מאוד בזמן בדיקות כיוון שכמות המידע שאפשר לראות במנפה השגיאות לא מוגבלת על ידי החומרה.
ראו גם

ניפוי שגיאות
סרטון הדרכה: Breakpoints Basics
הערות שוליים

↑  מִפְסָק במילון טכנולוגיית המידע: תכנות מחשבים (תשנ"ט), באתר האקדמיה ללשון העברית
סמור מצרי

| סמור מצרי |
| --- | --- |

מצב שימור
 conservation status: least concern ללא חשש (LC)‏
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: יונקים
סדרה:: טורפים
תת־סדרה:: דמויי כלב
משפחה:: סמוריים
סוג:: סמור
מין:: סמור מצרי
שם מדעי
 Mustela subpalmata ‏המפריך ואהרנברג, 1833
תחום תפוצה


סמור מצרי (שם מדעי: Mustela subpalmata) הוא מין סמור החי בטבע רק באזור של צפון מצרים.
מאפיינים

לסמור זה רגליים קצרות, גוף מוארך וראש ואוזניים קטנות. אורכו 36-43 ס"מ ומשקלו הממוצע 65-130 גרם בזכרים ו43-60 גרם בנקבות. הפרווה חומה והבטן בצבע קרם. בדמיונם הכללי הם מזכירים את המין חמוס גמדי, אך גדולים ממנו.
הסמור חי בצפון מצריים ויוצא בלילות לחפש מזון. הוא חי באזורים יבשים ומצוי הרבה ליד מגורים אנושיים. כמו רוב הסמורים הוא צייד הניזון מטרף קטן כמו עכברים, חולדות, זוחלים ועופות וכשהוא לא מוצא הוא יאכל חרקים.
הסמור לא מצוי בסכנת הכחדה כלשהי.
הערות שוליים

↑  סמור מצרי באתר הרשימה האדומה של IUCN
| סמוריים |
| --- | --- | --- |
| סמורים | סמורים |  |
| סמור | הרמין • חמוס השלגים • חמוס מבאיש • חמוס סיבירי • סמור האמזונאס • סמור הררי • חמוס ערבות • סמור קולומביאני • סמור ארך-זנב • סמור יפני • סמור צהוב-בטן • חורפן אירופאי • סמור הרים אינדונזי • חמוס שחור-רגל • סמור מלאי • סמור מפוספס-גב • סמור מצרי |      |
| חורפן (סוג ומין יחיד) | חורפן אמריקאי |      |
| סמור פטגוני (סוג ומין יחיד) | סמור פטגוני |      |
| גריזונים | גריזונים |      |
| גריזון | גריזון גדול • גריזון קטן |      |
| סמור משויש (סוג ומין יחיד) | סמור משויש |      |
| חמוס מפוספס | חמוס מפוספס סהרי • בואש אפריקני |      |
| סמור אפריקאי (סוג ומין יחיד) | סמור אפריקאי |      |
| דלקים | דלקים |      |
| דלק | דלק הסלעים • דלק אמריקאי • דלק צהוב-גרון • דלק נילגירי • דלק אירופי • דלק יפני • דלק דייג • דלק סיבירי |      |
| גרגרן (סוג ומין יחיד) | גרגרן |      |
| טאירה (סוג ומין יחיד) | טאירה |      |
| גיריות | גיריות |      |
| גירית | גירית מצויה • גירית קוואקזית • גירית אסייתית • גירית יפנית |  |
| גירית דובית (סוג ומין יחיד) | גירית דובית |  |
| גירית סמורית | גירית סמורית בורנאית • גירית סמורית סינית • גירית סמורית ג'אווה • גירית סמורית בורמזית • גירית סמורית וייטנאמית |  |
| גיריות דבש | גיריות דבש |  |
| גירית דבש (סוג ומין יחיד) | גירית הדבש |  |
| גיריות אמריקאיות | גיריות אמריקאיות |  |
| גירית אמריקאית (סוג ומין יחיד) | גירית אמריקאית |  |
| לוטרות | לוטרות |  |
סמור הררי

| סמור הררי |
| --- | --- |

מצב שימור
 מצב שימור: קרוב לסיכון קרוב לסיכון (NT) 
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: יונקים
סדרה:: טורפים
תת־סדרה:: דמויי כלב
משפחה:: סמוריים
סוג:: סמור
מין:: סמור הררי
שם מדעי
 Mustela altaica ‏פאלאס, 1811
תחום תפוצה


סמור הררי (שם מדעי: Mustela altaica) הוא מין של סמור החי בטבע בצפון ומזרח אסיה ומגיע בתפוצתו עד הרי ההימלאיה. הוא נפוץ בטבע בסביבות רבות מהטונדרה עד ליערות גשם, אך הוא מצוי בסכנה עקב פגיעה באזור חיותו ועקב ציד לפרוותו.
מאפיינים

הסמור ההררי חי בטבע מקזחסטן וערבות דרום רוסיה בצפון עד להרי ההימלאיה בטיבט, נפאל וחבל לדאק שבהודו, בדרום. במזרח הוא נפוץ עד לסין וחצי האי הקוריאני.
הסמור בעל פרווה חומה כהה עם גוף מוארך וזנב ארוך. החזה צהוב בהיר ואורכו 100–150 מ"מ ומשקלו 110–230 גרם. בעונת הקיץ הסמור משיל את פרוותו ולפרווה מעט יותר בהירה אך עדיין חומה. הסמור הוא מין קטן ועדין אך הוא בעל ניבים חדים ומשחר לטרף.
הסמורים חיים בקבוצות קטנות והם מחפשים טרף בעיקר מכרסמים כמו עכברים, עופות וביציהם, זוחלים, צפרדעים וחרקים. באזורי מים הם צדים גם דגים וסרטנים קטנים. הם רודפים אחרי טרפם גם בין הענפים והסלעים והורגים אותו בנשיכה קטלנית. הם עצמם נטרפים על ידי עופות דורסים ולעיתים נדירות גם זאבים ושועלים שלא מוצאים טרף אחר. תוחלת חייהם בשבי מגיעה ל-10 שנים.
הסמור עלול להיות בסכנה בעתיד הקרוב עקב פגיעה באזורי חיותו המיוערים. הסמורים גם ניצודים לפרוותם, אף שהדבר אינו חוקי.
הערות שוליים

↑  סמור הררי באתר הרשימה האדומה של IUCN
| סמוריים |
| --- | --- | --- |
| סמורים | סמורים |  |
| סמור | הרמין • חמוס השלגים • חמוס מבאיש • חמוס סיבירי • סמור האמזונאס • סמור הררי • חמוס ערבות • סמור קולומביאני • סמור ארך-זנב • סמור יפני • סמור צהוב-בטן • חורפן אירופאי • סמור הרים אינדונזי • חמוס שחור-רגל • סמור מלאי • סמור מפוספס-גב • סמור מצרי |      |
| חורפן (סוג ומין יחיד) | חורפן אמריקאי |      |
| סמור פטגוני (סוג ומין יחיד) | סמור פטגוני |      |
| גריזונים | גריזונים |      |
| גריזון | גריזון גדול • גריזון קטן |      |
| סמור משויש (סוג ומין יחיד) | סמור משויש |      |
| חמוס מפוספס | חמוס מפוספס סהרי • בואש אפריקני |      |
| סמור אפריקאי (סוג ומין יחיד) | סמור אפריקאי |      |
| דלקים | דלקים |      |
| דלק | דלק הסלעים • דלק אמריקאי • דלק צהוב-גרון • דלק נילגירי • דלק אירופי • דלק יפני • דלק דייג • דלק סיבירי |      |
| גרגרן (סוג ומין יחיד) | גרגרן |      |
| טאירה (סוג ומין יחיד) | טאירה |      |
| גיריות | גיריות |      |
| גירית | גירית מצויה • גירית קוואקזית • גירית אסייתית • גירית יפנית |  |
| גירית דובית (סוג ומין יחיד) | גירית דובית |  |
| גירית סמורית | גירית סמורית בורנאית • גירית סמורית סינית • גירית סמורית ג'אווה • גירית סמורית בורמזית • גירית סמורית וייטנאמית |  |
| גיריות דבש | גיריות דבש |  |
| גירית דבש (סוג ומין יחיד) | גירית הדבש |  |
| גיריות אמריקאיות | גיריות אמריקאיות |  |
| גירית אמריקאית (סוג ומין יחיד) | גירית אמריקאית |  |
| לוטרות | לוטרות |  |
סלט ולדורף

| --- | --- |

 
 מאכלים
 על שם:  מלון וולדורף אסטוריה 
 מוצא:  ארצות הברית 
 ממציא:  אוסקר צ'ירקי 
 תאריך יצירה:  1893, 1896 
 מרכיבים עיקריים:  סלרי, תפוחים, אגוזי מלך, מיונז, אננס, חסה
 
סלט ולדורף
סלט ולדורף (באנגלית: Waldorf salad) הוא סלט המכיל תפוחים, אגוזי מלך, סלרי ומיונז. גרסאות מודרניות יותר מכילות אננס ברוטב מיונז. נהוג להגיש את הסלט על מצע של עלי חסה.
היסטוריה

סלט זה נוצר לראשונה בשנת 1896 במלון וולדורף-אסטוריה שבניו יורק על ידי רב-המלצרים של המלון אוסקר צ'ירקי. 
אגוזי המלך לא היו בסלט המקורי והם נוספו מאוחר יותר. אננס הוא גיוון מסוף המאה ה-20.
היסטוריה > אזכורים בקולנוע ובטלוויזיה

"סלט ולדורף" הוא שמו של פרק מהסדרה הבריטית: "המלון של פולטי" (Fawlty Towers), בה מבקש תייר חם-מזג מארצות הברית כי יכינו עבורו את הסלט, אולם צוות המלון לא מצליח לעמוד במשימה על אף ניסיונות רבים. באזיל פולטי, המנהל של המלון, מודיע לתייר כי: "בדיוק אזלו לנו הוולדורפים".
ראו גם

סלט פירות
סמל קלדוניה החדשה

| --- | --- |

 פרטים
 המחזיק בסמל:  קלדוניה החדשה 
 
סמל קלדוניה החדשה הוא סמל המכיל מכלול של חפצים הייחודיים לאזור וכולם בצבע שחור. הסמל חסר מסגרת ואינו סמל במובן ההרלדי, אלא משמש כסמל לאומי. בחלקו הקדמי קונכיית נאוטילוס ובאזור התחתון גלים, מאחורי הקונכייה מופיעים 2 סמלים. משמאל לימין חץ או חנית  המעטר את גגות בתי אנשי הקנאק כמעין טוטם ודרך השלד החיצוני של הקונכייה עובר ענף של עץ ממשפחת האורניים.
ראו גם

דגל קלדוניה החדשה
המנון קלדוניה החדשה
סמל קמרון

| --- | --- |

 פרטים
 המחזיק בסמל:  קמרון 
 תאריך אימוץ:  1986 
 
סמל קמרון מורכב ממגן ומשתי כתובות בחלק התחתון והעליון של המגן. המגן תואם את צבעי דגל קמרון, המייצג בצבעיו את האחדות (הפס האדום), הסוואנות בחלק הצפוני של המדינה (צהוב) והיערות בחלק הדרומי של המדינה (ירוק).
במרכז המגן וברקע האדום, מאזניים המייצגים את הצדק ומוחזקים על ידי חרב, מאחוריהם צללית שטח המדינה. מעליהם כוכב האחדות שצבעו צהוב בדומה לדגל. 
 מאחורי המגן זוג פסקס מוצלבים, שמוצמד להם סרט עליו שם המדינה באנגלית ובצרפתית. מעל גרזני הפסקס המילים Patrie מולדת ו-Paix שלום, מעל המגן הכתובת Travail עבודה, המרכיבים את מוטו המדינה.
ראו גם

דגל קמרון
המנון קמרון
סטיוארט מילנר-בארי

| --- | --- |
אין תמונה חופשית
 לידה:  20 בספטמבר 1906 לונדון, הממלכה המאוחדת של בריטניה הגדולה ואירלנד 
 פטירה:  25 במרץ 1995 (בגיל 88) לונדון, הממלכה המאוחדת 
 השכלה:  טריניטי קולג', קולג' צ'לטנהאם 
 מקצוע נוסף:  סופר שחמט
 מדינה:  בריטניה
 פרסים והוקרה:  קצין במסדר האימפריה הבריטית  חבר במסדר האמבט  אביר מפקד  במסדר הוויקטוריאני המלכותי 
 הערות:  שובר צפנים
 
סר, מסדר האימפריה הבריטית, מסדר האמבט, מסדר ויקטוריה סטיוארט מילנר-בארי (באנגלית: Stuart Milner-Barry)‏ (20 בספטמבר 1906 - 25 במרץ 1995) היה שחמטאי אנגלי, סופר שחמט, קריפטאנליסט במהלך מלחמת העולם השנייה ועובד בשירות הציבורי.
מילנר-בארי עבד בבלצ'לי פארק במהלך מלחמת העולם השנייה וניהל את "צריף 6", אגף בבלצ'לי פארק שמטרתו הייתה לפענח את צפני האניגמה של הצבא וחיל האוויר הגרמניים. מילנר-בארי היה אחד מארבעת שוברי הצפנים המובילים בבלצ'לי פארק ובמעמדו זה פנה פניה ישירה לראש הממשלה וינסטון צ'רצ'יל לקבלת משאבים גדולים יותר לביצוע העבודה. לאחר המלחמה עבד מילנר-בארי במשרד האוצר ולאחר פרישתו ניהל את המערך הבריטי של חלוקת אותות הערכה והוקרה לאזרחים הבריטיים על תרומות שונות למדינה. בשחמט, ייצג מילנר-בארי את אנגליה בתחרויות בינלאומיות ועל שמו קרויות שלוש הסתעפויות בפתיחות שחמט.
ראשית חייו והשכלתו

מילנר-בארי נולד בהנדון, לונדון, כילד השני מבין שישה למורה בבית ספר, אדוארד ליאופולד מילנר-בארי שמת בשנת 1917 ולאשתו, אדית מרי.

שחמטאי מוכשר שזכה באליפות בריטניה לנוער בשנת 1923.
כתלמיד בקולג' צ'לטנהם זכה מילנר-בארי במלגה לטריניטי קולג' באוניברסיטת קיימברידג' שם הצטיין בלימודים קלאסיים. בקיימברידג' התיידד מילנר-בארי עם שחמטאי אחר, קונל יו אודונל אלכסנדר וחיבר מספר בעיות שחמט.
בין השנים 1929–1938 עבד מילנר-בארי כעמיל בורסה אך לא היה מרוצה מעבודתו.
משנת 1938 היה מילנר-בארי כתב השחמט של עיתון The Times. בשנת 1945 החליף אותו בתפקידו הארי גולומבק.
בתחרות מרגייט בשנת 1939, מילנר-בארי הגיע למקום החמישי עם 4.5/9. בשנה זו היה כנראה בשיא כוחו ויעידו על כוחו תוצאות התיקו עם קרס, קפבלנקה ופלור.
|  |  | 01 | 02 | 03 | 04 | 05 | 06 | 07 | 08 | 09 | 10 | תוצאה |
| --- | --- | --- | --- | --- | --- | --- | --- | --- | --- | --- | --- | --- |
| 1 | פאול קרס | x | ½ | ½ | 1 | ½ | 1 | 1 | 1 | 1 | 1 | 7.5 |
| 2 | חוסה ראול קפבלנקה | ½ | x | ½ | 1 | ½ | ½ | 1 | ½ | 1 | 1 | 6.5 |
| 3 | סאלו פלור | ½ | ½ | x | 0 | ½ | 1 | 1 | 1 | 1 | 1 | 6.5 |
| 4 | ג'ורג' אלן תומאס | 0 | 0 | 1 | x | ½ | 1 | ½ | ½ | ½ | 1 | 5 |
| 5 | סטיוארט מילנר-בארי | ½ | ½ | ½ | ½ | x | 0 | 1 | ½ | ½ | ½ | 4.5 |
| 6 | מיגל ניידורף | 0 | ½ | 0 | 0 | 1 | x | 0 | 1 | ½ | 1 | 4 |
| 7 | הארי גולומבק | 0 | 0 | 0 | ½ | 0 | 1 | x | ½ | ½ | 1 | 3.5 |
| 8 | אדוארד סרג'נט | 0 | ½ | 0 | ½ | ½ | 0 | ½ | x | 1 | 0 | 3 |
| 9 | ורה מנצ'יק | 0 | 0 | 0 | ½ | ½ | ½ | ½ | 0 | x | ½ | 2.5 |
| 10 | ג'ורג' ויטקרופט | 0 | 0 | 0 | 0 | ½ | 0 | 0 | 1 | ½ | x | 2 |
מילנר-בארי ייצג את אנגליה באולימפיאדות של 1937 ו-1939.
בעקבות הכרזת המלחמה של אנגליה על גרמניה בחודש ספטמבר 1939 פרש מילנר-בארי מהאולימפיאדה וביחד עם אודונל אלכסנדר (באותה עת אלוף אנגליה) והארי גולומבק חזרו לאנגליה.